3.1 Muggie deel 03 - 02, Kwartaal 3, By OpenStax | Jobilize.com
3.1 Muggie deel 03 - 02
3.1 Muggie deel 03 - 02 3
Jy, Muggie, het ‘n baie lekker naweek saam met jou maatjie deurgebring. Vertel vir Oupa en al jou familie van jou naweek. Onthou jy is Muggie.
LU 4.6.1 LU 4.6.2 LU 4.6.5
Luister terwyl jou Juffrou vir jou lees.
Lees nou self hierdie bladsye oor “Uile”.
Uile behoort aan die voëlfamilie
Hulle is bedek met vere.
Hulle is warmbloedige diere.
Hulle het ruggrate.
Daar is baie verskillende soorte uile.
Sommige is grys en wit
en sommige gespikkelde bruin.
Uile is roofvoëls.
Hulle het sterk, geboë kloue.
Die kloue is vlymskerp.
Hulle gebruik die kloue om hul prooi mee te vang.
Uile jag in die nag.
Hulle kan baie goed in die donker sien.
Hulle jag muise, rotte, kuikens en selfs eende en klein kalkoentjies.
Selfs hase en dassies is versigtig vir uile.
Klein balletjies onverteerbare been en hare word dikwels naby uilneste gekry.
Uile sluk hulle prooi heel in en
die onverteerbare dele soos vere, bene
en hare hoop in hul kroppe op.
Hierdie dele word in die vorm van klein balletjies uitgebraak.
Wetenskaplikes en bioloë ondersoek die klein balletjies om vas te stel wat uile vreet.